इस मौके पर राज्य की महिला व बाल कल्याण राज्य मंत्री विद्या ठाकुर ने लोगों को संबोधित करते हुए कहा कि पत्रकार समाज का दर्पण होता है. राज्य सरकार हमेशा पत्रकारों के साथ है. मुंबई हिंदी पत्रकार संघ तरफ से गणतंत्र दिवस के मौके पर आयोजित समारोह में श्रीमती ठाकुर ने कहा कि रवी किरण सूझबूझ वाले पत्रकार रहे हैं. उनके अनुभव का लाभ हमारी सरकार को जरूर मिलेगा. उन्होंने कहा कि मुंबई विश्वविद्यालय के कालिना परिसर में डा राम मनोहर त्रिपाठी के नाम पर बनने वाले हिंदी भवन का शिलान्यास होने के बाद निर्माण कार्य रुका हुआ है. इस संबंध में मुख्यमंत्री से चर्चा करुंगी. हमारी कोशिश होगी कि यह कार्य जल्द से जल्द पूरा किया जाए.